Viral Video: छीनने आया था महिला का बैग, लुटवा बैठा अपनी स्कूटी, ऋषि कपूर ने शेयर किया वीडियो  
चोर छीनने आया था महिला का बैग
लुटवा बैठा अपनी स्कूटी
ऋषि कपूर ने शेयर किया वीडियो
बॉलीवुड एक्टर ऋषि कपूर (Rishi Kapoor) ने एक वीडियो शेयर किया है, जो खूब वायरल हो रहा है. उनके द्वारा शेयर किए गए इस वीडियो में देखा जा सकता है कि एक चोर महिला का बैग छीनने की कोशिश करता है, तभी महिला अपना बैग दूर फेंक देती है. चोर यह देखकर महिला के बैग की पीछे भागता है. महिला मौका पाकर चोर की स्कूटी उड़ा ले गई और चोर सिर पीटता रहता है. ऋषि कपूर (Rishi Kapoor) ने इस वीडियो को अपने ऑफिशियल ट्विटर हैंडल से शेयर किया है. उनके इस वीडियो पर लोगों ने रिएक्शन देना भी शुरू कर दिया है. 

Chor ho to aisa. Recreated but funny! pic.twitter.com/O3m5ZSKo5X

ऋषि कपूर (Rishi Kapoor) ने इस वीडियो को शेयर कर लिखा है: 'चोर हो तो ऐसा. हालांकि यह बनाया गया है पर फनी है'. ऋषि कपूर ने इस वीडियो को शेयर कर यह बताने की भी कोशिश है कि यह वीडियो खुद से बनाया गया है पर यह काफी फनी है. ऋषि कपूर द्वारा शेयर किए इस वीडियो को कुछ ही घंटे में ट्विटर पर हजारों व्यूज मिल चुके हैं. कुल मिलाकर यह वीडियो खूब वायरल हो रहा है. 
बता दें कि ऋषि कपूर (Rishi Kapoor) 2018 से ही अपनी बीमारी के कारण न्यूयॉर्क में रह रहे थे. हालांकि, अब वह कैंसर की बीमारी से लगभग पूरी तरह ठीक हो गए हैं और बीते दिनों ही भारत लौट आए हैं. इससे पहले खबर आई थी कि आलिया भट्ट उनकी वापसी की खुशी में पार्टी की तैयारी कर रही हैं. कहा जा रहा था कि आलिया भट्ट अपने डैड-फिल्ममेकर महेश भट्ट के घर पर ऋषि कपूर के लिए पार्टी होस्ट करना चाहती हैं.